**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

**Nr. \_\_\_\_\_\_\_ /\_\_\_\_\_\_\_\_2024**

**REFERAT DE APROBARE**

 **la proiectul de hotărâre privind aprobarea rezultatului final al concursului de proiecte de management organizat pentru ocuparea funcției de manager al Muzeului ,,Arta Lemnului” Câmpulung Moldovenesc și a măsurilor organizatorice ulterioare acestuia**

 În conformitate cu prevederile Ordonanței de Urgență nr.189/2008 privind managementul instituțiilor publice de cultură, cu modificările și completările ulterioare și ale Hotărârii Consiliului Local nr. 120/26.09.2024 privind aprobarea organizării concursului de proiecte de management la Muzeul ,,Arta Lemnului” Câmpulung Moldovenesc, *în perioada 01.10.2024 – 15.11.2024*  *s-a desfășurat concursul de proiecte de management organizat în vederea ocupării funcției vacante de manager la Muzeul ,,Arta Lemnului”Câmpulung Moldovenesc.*

 Conform termenului de depunere a dosarelor cuprins în anuntul public(01.10.2024 – 23.10.2024), au fost depuse trei dosare de concurs/proiecte de management, de către următorii candidați:

* Georgescu Daniel-Constantin – cod identificare dosar de concurs și proiect de management – M.A.L. 33923;
* Cojan Camelia – cod identificare dosar de concurs și proiect de management – M.A.L. 33987;
* Mândrilă Cristian - cod identificare dosar de concurs și proiect de management – M.A.L. 34088.

 Urmare verificării dosarelor de concurs și a îndeplinirii condiţiilor generale şi specifice de participare, acestea au fost admise, conform procesului-verbalînregistrat cunr. 34116/24.10.2024.

 După finalizarea celor două etape ale concursului, analiza proiectului de management și interviul, membri Comisiei de concurs numiți prin Dispozitia Primarului nr. 344/30.09.2024 au stabilit rezultatul final al concursului, consemnat în Raportul final al concursului, înregistrat cu nr. 36905/15.11.2024.

 În conformitate cu prevederile Regulamentului de organizare și desfășurare al concursului, *a fost declarat câştigător candidatul care a obţinut cea mai mare medie, cu condiţia ca aceasta să fie de minimum 7.*

 Rezultatul concursului a fost stabilit prin calculul mediei aritmetice a notelor obținute de candidati la fiecare etapă.

 Drept urmare, domnul Georgescu Daniel-Constantin, având codul de identificare dosar de concurs și proiect de management – M.A.L. 33923, fost declarat *Admis,* obținând un punctaj final de 8,40 puncte.

 Conform prevederilor art. 20 alin.(5) din Ordonanța de Urgență nr.189/2008 privind managementul instituțiilor publice de cultură, cu modificările și completările ulterioare, *rezultatul final al concursului, proiectul de management câştigător şi durata pentru care se va încheia contractul de management se aprobă prin ordin sau, după caz, dispoziţie a autorităţii*

(în cazul de față – hotărâre a Consiliului Local).

De asemenea, *în termen de 30 de zile lucrătoare de la data aducerii la cunoştinţa publică a rezultatului final al concursului, câştigătorul acestuia şi ordonatorul principal de credite*(Primarul municipiului)*, au obligaţia de a negocia, pe baza proiectului de management, clauzele contractului de management,* potrivit art. 22 alin.(1) dinOrdonanța de Urgență nr.189/2008, menționată anterior.

 Prin Raportul final al comisiei de concurs înregistrat cu nr. 36093/15.11.2024 se propune numirea domnului Georgescu Daniel-Constantin în funcția de manager al Muzeului ,,Arta Lemnului” Câmpulung Moldovenesc ca urmare a câștigării concursului de proiecte de management și încheierea contractului de management pe o perioadă de 4 ani, conform celor prevăzute în Caietul de obiective al concursului.

 Cu explicațiile de mai sus, propun spre analiză și aprobare Consiliului Local al Municipiului Câmpulung Moldovenesc, proiectul de hotărâre privind aprobarea **rezultatului final al concursului de proiecte de management organizat pentru ocuparea funcției de manager al Muzeului ,,Arta Lemnului”Câmpulung Moldovenesc și a măsurilor organizatorice ulterioare acestuia.**

**PRIMAR,**

**NEGURĂ MIHĂIȚĂ**